HPT บวกเกือบ 7% ลุ้นผลประกอบการ Q4/58 สดใส
HPT ปิดตลาดวันนี้ราคาอยู่ที่ 1.23 บาท บวก 0.08 บาท หรือ 6.96% สูงสุดที่ 1.30 บาท ต่ำสุดที่ 1.16 บาท มูลค่าซื้อขายที่ 27.67 ล้านบาท
29 ธ.ค. 2558

ผู้สื่อข่าวรายงานว่า ราคาหุ้นบริษัท โฮม พอตเทอรี่ จำกัด (มหาชน) หรือ HPT ปิดตลาดวันนี้ราคาอยู่ที่ 1.23 บาท บวก 0.08 บาท หรือ 6.96% สูงสุดที่ 1.30 บาท ต่ำสุดที่ 1.16 บาท มูลค่าซื้อขายที่ 27.67 ล้านบาท ขณะที่ดัชนีตลาดหุ้นไทยโดยรวมลบ 0.16%
โดยปัจจัยที่ส่งผลให้ราคาหุ้นปรับตัวขึ้นแรงคาดว่ามาจากประเด็นที่ HPT ระบุว่า สำหรับแนวโน้มผลประกอบการไตรมาส 4/58 บริษัทคาดว่าจะเติบโตดีกว่าช่วงเดียวกันของปีก่อน เนื่องจากสินค้าส่วนใหญ่เป็นสินค้าที่มีการตกแต่งสี มีมูลค่าและอัตราส่วนกำไรขั้นต้นที่สูงขึ้น
ขณะที่บริษัทตั้งเป้ารายได้ปี 59 เติบโต 20% หรือมีรายได้รวมอยู่ที่ประมาณ 150 ล้านบาท โดยเป็นผลจากการจำหน่ายสินค้ามากขึ้นตามกำลังการผลิตใหม่ที่เพิ่มขึ้น 20% จากปัจจุบันที่มีกำลังการผลิตอยู่ที่ 3 ล้านชิ้นต่อปี